Komisijos sprendimas
2002 m. gruodžio 2 d.
iš dalies keičiantis Sprendimą 93/467/EEB leidžiantį valstybėms narėms nukrypti nuo kai kurių Tarybos direktyvos 2000/29/EB nuostatų dėl ąžuolo (Quercus L.) su žieve, kurio kilmės šalys yra Kanada ar Jungtinės Amerikos Valstijos
(pranešta dokumentu Nr. C(2002) 4761)
(2002/947/EB)
EUROPOS BENRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje [1] su paskutiniais pakeitimais, padarytais Direktyva 2002/36/EB [2], ir ypač į jos 15 straipsnio 1 dalį,
atsižvelgdama į Vokietijos prašymą,
kadangi:
(1) Pagal Direktyvos 2000/29/EB nuostatas ąžuolas (Quercus L.) su žieve, kurio kilmės šalys yra Šiaurės Amerikos šalys, iš esmės negali būti įvežamas į Bendriją, nes gali būti kartu įvežtas Ceratocystis fagacearum (Bretz) Hunt., sukeliantis ąžuolo vytimą.
(2) Komisijos sprendimas 93/467/EEB [3] su paskutiniais pakeitimais, padarytais Sprendimu 2000/780/EB [4], leidžia nukrypti nuo kai kurių nuostatų dėl ąžuolo (Quercus L.) su žieve, kurio kilmės šalys yra Kanada ir Jungtinės Amerikos Valstijos, jeigu laikomasi nustatytų sąlygų.
(3) Sprendime nustatytas leidimas galioja iki 2002 m. gruodžio 31 d.
(4) Leidimą pateisinančios aplinkybės vis tiek išlieka.
(5) Leidimas turėtų būti pratęstas ribotam laikui, neprieštaraujant 2002 m. rugsėjo 19 d. Komisijos sprendimui 2002/757/EB dėl laikinų fitosanitarijos padarinių likvidavimo priemonių, siekiant užkirsti kelią įvežti į Bendriją ir išplisti joje Phytophthora ramorum Werres, De Cock & Man in 't Veld sp. nov. [5].
(6) Sprendimas 93/467/EEB taip pat turėtų būti atitinkamai iš dalies pakeistas.
(7) Komisija prašys Kanados ir Jungtinių Amerikos Valstijų pateikti techninę informaciją, būtiną tęsti monitoringą, kaip funkcionuoja apsauginės priemonės, reikalingos pagal technines sąlygas.
(8) Šiame sprendime nurodytos priemonės atitinka Augalų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 93/467/EEB iš dalies keičiamas taip:
1) 3 straipsnyje, "2002 m. gruodžio 31 d." pakeičiama "2004 m. gruodžio 31 d.";
2) I priede, 7 dalyje, "2000/780/EB" pakeičiama "93/467/EEB, kaip pakeista Sprendimu 2002/947/EB".
2 straipsnis
Sprendimas yra skirtas valstybėms narėms.
Priimta Briuselyje, 2002 m. gruodžio 2 d.